Document ID: 32007D0114

KOMISJONI OTSUS,
8. veebruar 2007,
millega muudetakse otsust 2005/56/EÜ, millega hariduse, audiovisuaalvaldkonna ja kultuuriga seotud ühenduse tegevuse juhtimiseks asutatakse vastavalt nõukogu määrusele (EÜ) nr 58/2003 Hariduse, Audiovisuaalvaldkonna ja Kultuuri Täitevasutus
(EMPs kohaldatav tekst)
(2007/114/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, (1) eriti selle artikli 3 lõiget 1,
ning arvestades järgmist:
(1)
Vastavalt komisjoni otsuse 2005/56/EÜ (2) artiklile 4 vastutab Hariduse, Audiovisuaalvaldkonna ja Kultuuri Täitevasutus (edaspidi “asutus”) ühenduse programmide teatavate tegevuslõikude juhtimise eest hariduse, audiovisuaalvahendite ja kultuuri valdkonnas.
(2)
31. detsembril 2006 lõppes enamiku asutuse vastutusalasse kuuluvate programmide kehtivusaeg. Need asendatakse uute programmidega, mis hõlmavad perioodi 1. jaanuarist 2007 kuni 31. detsembrini 2013.
(3)
Välishindamine, mille komisjon teostas novembris 2006 vastavalt otsuse 2005/56/EÜ artikli 3 lõikele 2, näitas, et nimetatud asutus on parim lahendus juhtimaks ühenduse programmide teatavaid tsentraliseeritud tegevuslõike hariduse, audiovisuaalvahendite ja kultuuri valdkonnas. Hinnangus soovitati laiendada asutuse ülesandeid hariduse, kultuuri ja audiovisuaalvaldkonna uute programmide teatavate tsentraliseeritud tegevuslõikude juhtimisel.
(4)
Hindamisest lähtudes usaldatakse asutusele mitte üksnes kõnealuste uute programmide juhtimine, vaid ka selliste projektide juhtimine, mis jäävad küll asutuse praegusesse vastutusalasse, aga mida rahastatakse teistest vahenditest. Siia kuuluvad projektid, mida rahastatakse ühenduse abist Lääne-Balkani riikidele, Euroopa Arengufondist, teatavatest Euroopa naabrus- ja partnerluspoliitika toetamise vahenditest, arengukoostöö ja majanduskoostöö finantseerimisinstrumendist ning teatavate lepete raames, mis ühendus on sõlminud kolmandate riikidega hariduse, kutseõppe ja noorsoopoliitika valdkonnas.
(5)
Komisjon soovib muu hulgas usaldada asutusele Euroopa haridusalase teabevõrgu Eurydice rakendamise ühenduse tasandil; kõnealusele teabevõrgule viidatakse ühenduse haridusalase tegevusprogrammi Socrates teise etapi meetmes 6.1 ja elukestva õppe tegevusprogrammi horisontaalprogrammis.
(6)
Et asutus saaks juhtida uusi programme stabiilselt ja tõhusalt, tuleb pikendada ka asutuse tegevusaega, kohandades seda uute programmide kestusega. Lisaks tuleb asutusele ette näha kaheaastane tegevuse lõpetamise periood, võttes aluseks uute programmide rakendusperioodi (2014-2015), et asutus saaks lõpule viia nimetatud rakendusperioodi viimasel aastal valitud projektid.
(7)
Seetõttu tuleb otsust 2005/56/EÜ vastavalt muuta.
(8)
Käesoleva otsuse sätted on kooskõlas täitevasutuste komitee arvamusega,
ON TEINUD JÄRGMISE OTSUSE:
Artikkel 1
Otsust 2005/56/EÜ muudetakse järgmiselt.
1.
Artikli 3 lõige 1 asendatakse järgmisega:
“1. Asutus luuakse ajavahemikuks 1. jaanuarist 2005 kuni 31. detsembrini 2015.”
2.
Artikli 4 lõige 1 asendatakse järgmisega:
“1. Asutus vastutab teatavate tegevuslõikude juhtimise eest järgmistes ühenduse programmides:
1.
ühenduse haridusalase tegevusprogrammi Socrates teine etapp (2000-2006), mis on heaks kiidetud Euroopa Parlamendi ja nõukogu otsusega 253/2000/EÜ; (3)
2.
ühenduse kutseõppe alase tegevusprogrammi Leonardo da Vinci teine etapp (2000-2006), mis on heaks kiidetud nõukogu otsusega 1999/382/EÜ; (4)
3.
ühenduse tegevusprogramm “Noored” (2000-2006), mis on heaks kiidetud Euroopa Parlamendi ja nõukogu otsusega 1031/2000/EÜ; (5)
4.
programm “Kultuur 2000” (2000-2006), mis on heaks kiidetud Euroopa Parlamendi ja nõukogu otsusega 508/2000/EÜ; (6)
5.
kõrgharidusealased projektid, mida rahastatakse vastavalt nõukogu määruse (EÜ, Euratom) nr 99/2000 sätetele, mis käsitlevad abi andmist partnerriikidele Ida-Euroopas ja Kesk-Aasias (2000-2006); (7)
6.
kõrgharidusealased projektid, mida rahastatakse Albaaniale, Bosnia ja Hertsegoviinale, Horvaatiale, Jugoslaavia Liitvabariigile ja endisele Jugoslaavia Makedoonia Vabariigile antavast abist (2000-2006) ning mis on heaks kiidetud nõukogu määrusega (EÜ) nr 2666/2000; (8)
7.
projektid, mida rahastatakse Euroopa Ühenduse ja Ameerika Ühendriikide vahelise kõrg- ning kutseharidusalase koostööprogrammi uuendamise lepingu (2001-2005) raames, mis on heaks kiidetud nõukogu otsusega 2001/196/EÜ; (9)
8.
projektid, mida rahastatakse Euroopa Ühenduse ja Kanada valitsuse vahelise kõrg- ning kutseharidusalase koostööprogrammi uuendamise lepingu (2001-2005) raames, mis on heaks kiidetud nõukogu otsusega 2001/197/EÜ; (10)
9.
Euroopa päritoluga audiovisuaalteoste arendamise soodustamise programm (MEDIA Plus - arendamine, levitamine ja müügi edendamine, 2001-2006), mis on heaks kiidetud nõukogu otsusega 2000/821/EÜ; (11)
10.
Euroopa audiovisuaaltööstuse kvalifitseeritud tööjõu koolitusprogramm (MEDIA-Training) (2001-2006), mis on heaks kiidetud Euroopa Parlamendi ja nõukogu otsusega 163/2001/EÜ; (12)
11.
mitmeaastane programm (2004-2006) info- ja sidetehnoloogiate tõhusaks integreerimiseks Euroopa haridus- ja koolitussüsteemidesse (e-õppe programm), mis on heaks kiidetud Euroopa Parlamendi ja nõukogu otsusega 2318/2003/EÜ; (13)
12.
ühenduse tegevusprogramm (2004-2006) aktiivse Euroopa Liidu kodakondsuse edendamiseks (kodanike osalus), mis on heaks kiidetud nõukogu otsusega 2004/100/EÜ; (14)
13.
ühenduse tegevusprogramm (2004-2006) noorsoo valdkonnas Euroopa tasandil tegutsevate organisatsioonide edendamiseks, mis on heaks kiidetud Euroopa Parlamendi ja nõukogu otsusega 790/2004/EÜ; (15)
14.
ühenduse tegevusprogramm (2004-2006) Euroopa tasandil tegutsevate asutuste edendamiseks ning haridus- ja koolitusalaste erimeetmete edendamiseks, mis on heaks kiidetud Euroopa Parlamendi ja nõukogu otsusega 791/2004/EÜ; (16)
15.
ühenduse tegevusprogramm (2004-2006) Euroopa tasandil kultuuri valdkonnas tegutsevate asutuste edendamiseks, mis on heaks kiidetud Euroopa Parlamendi ja nõukogu otsusega 792/2004/EÜ; (17)
16.
kõrgharidusealased projektid (2000-2007), mida rahastatakse 9. Euroopa Arengufondi vahenditest; (18)
17.
programm kõrghariduse kvaliteedi parandamiseks ja kultuuridevahelise mõistmise edendamiseks kolmandate riikidega tehtava koostöö abil (Erasmus Mundus) (2004-2008), mis on heaks kiidetud Euroopa Parlamendi ja nõukogu otsusega 2317/2003/EÜ; (19)
18.
projektid, mida rahastatakse Euroopa Ühenduse ja Ameerika Ühendriikide vahelise kõrg- ning kutseharidusalase koostööprogrammi uuendamise lepingu (2006-2013) raames, mis on heaks kiidetud nõukogu otsusega 2006/910/EÜ; (20)
19.
projektid, mida rahastatakse Euroopa Ühenduse ja Kanada vahelise kõrg- ja kutsehariduse ning noorsooalase koostööprogrammi uuendamise lepingu (2006-2013) raames, mis on heaks kiidetud nõukogu otsusega 2006/964/EÜ; (21)
20.
elukestva õppe tegevusprogramm (2007-2013), mis on heaks kiidetud parlamendi ja nõukogu otsusega 1720/2006/EÜ; (22)
21.
programm “Kultuur” (2007-2013), mis on heaks kiidetud Euroopa Parlamendi ja nõukogu otsusega 1855/2006/EÜ; (23)
22.
programm “Kodanike Euroopa” aktiivse Euroopa Liidu kodakondsuse edendamiseks (2007-2013), mis on heaks kiidetud Euroopa Parlamendi ja nõukogu otsusega 1904/2006/EÜ; (24)
23.
programm “Aktiivsed noored” (2007-2013), mis on heaks kiidetud Euroopa Parlamendi ja nõukogu otsusega 1719/2006/EÜ; (25)
24.
Euroopa audiovisuaaltööstuse edendamise programm “MEDIA 2007” (2007-2013), mis on heaks kiidetud Euroopa Parlamendi ja nõukogu otsusega 1718/2006/EÜ; (26)
25.
kõrgharidus- ja noorsooprogrammid, mida rahastatakse ühinemiseelse abi rahastamisvahendist (IPA, 2007-2013), mis on loodud nõukogu määrusega (EÜ) 1085/2006; (27)
26.
kõrgharidusealased projektid, mida rahastatakse Aasia arengumaadega tehtavaks majanduskoostööks antava abi raames, mis on heaks kiidetud nõukogu määrusega (EMÜ) 443/92; (28)
27.
kõrgharidusealased projektid, mida rahastatakse Euroopa naabrus- ja partnerluspoliitika toetamise vahendist, mis on loodud Euroopa Parlamendi ja nõukogu määrusega (EÜ) 1638/2006; (29)
28.
kõrgharidusealased rahastamisprojektid, mida rahastatakse majanduskoostöö rahastamisvahendist, mis on loodud Euroopa Parlamendi ja nõukogu määrusega (EÜ) 1905/2006. (30)
3.
Artikli 4 lõikesse 2 lisatakse punkt d järgmises sõnastuses:
“d)
Euroopa haridusalase teabevõrgu Eurydice rakendamine ühenduse tasandil; see teabevõrk tegeleb teabe kogumise, analüüsi ja levitamisega, uuringute ja trükiste väljaandmisega.”
4.
Artikkel 6 asendatakse järgmisega:
“Artikkel 6
Toetused
Ilma, et see mõjutaks asutuse muid sissetulekuid, toetatakse asutuse tegevust Euroopa Ühenduste üldeelarvest ning samuti Euroopa Arengufondi vahenditest. See toetus ja need vahendid võetakse fondidest, millest rahastatakse artikli 4 lõikes 1 osutatud programme, ja vajaduse korral fondidest, millest rahastatakse muid ühenduse programme, mille rakendamine on usaldatud asutusele artikli 4 lõike 3 alusel.”
Artikkel 2
Käesolev otsus jõustub 1. jaanuaril 2007.
Brüssel, 8. veebruar 2007

Labels: 12
0
15